open-index/open-wikipedia-markdown huggingface dataset:
Βρυώνη (συνοικία)

thumb|300px|Το διάσημο ξενοδοχείο Σαβόι επί της Λεωφόρου Ηρώων Πολυτεχνείου στην συνοικία του Βρυώνη

Η **συνοικία Βρυώνη**, ορίζεται γεωγραφικά πέριξ της αρχής της λεωφόρου Ηρώων Πολυτεχνείου ανάμεσα στην Τερψιθέα και τα Υδραίικα, γειτνιάζει με τα Υδραίικα, την Τερψιθέα και την Φρεαττύδα.

## Θέση


Βορειοδυτικά: Υδραίικα
Βόρεια: Τερψιθέα
Βορειοανατολικά: Ζέα


Δυτικά: Υδραίικα

**Τερψιθέα**
Ανατολικά: Φρεαττύδα
 Νοτιοδυτικά: Καλλίπολη
Νότια: Καλλίπολη
Νοτιοανατολικά: Φρεαττύδα


Συνορεύει στα βόρεια με την Τερψιθέα με όριο την Οδό Χαρίλαου Τρικούπη, στα δυτικά με τα Υδραίικα με όριο την Οδό Σαχτούρη, στα ανατολικά με την Φρεαττύδα με όριο την Οδό Αλκιβιάδου, και στα νότια με την Καλλίπολη στην πλατεία Πηγάδα. 

## Χαρακτηριστικά

Σημείο αναφοράς της συνοικίας υπήρξαν τα δυο Μέγαρα της οικογενείας Βρυώνη, τα οποία βρίσκονταν επί της λεωφόρου Σωκράτους (μετέπειτα Βασιλέως Κωνσταντίνου και νυν Ηρώων Πολυτεχνείου) στη συμβολή με την οδό Κανθάρου. Η εύπορη εμπορική οικογένεια Βρυώνη εγκαταστάθηκε στον Πειραιά στα τέλη του 19ου αιώνα και οικοδόμησε τα δυο αυτά Μέγαρα, ένα εκ των οποίων διέθετε ένα πολύ χαρακτηριστικό Ρολόι στην στέγη με 4 όψεις από το οποίο μπορούσαν οι ναυτικοί να διαβάσουν από μακριά την ώρα σε όλες τις κατευθύνσεις. Αμφότερα κτίρια έχουν κατεδαφιστεί την δεκαετία του 1970 και στη θέση τους υπάρχουν νεόκτιστες πολυκατοικίες. 

## Πηγές

* "Αναζητώντας το χθες του Πειραιώς", Ιακώβου Γ. Βαγιάκη, "Συλλογές", Αθήνα 2005
* Μεγάλο Πειραϊκό Λεύκωμα, Χρήστου Πατραγά, Εκδόσεις Μυτιληναίος, Πειραιάς, 2004

## Εξωτερικοί σύνδεσμοι

*Η Συνοικία Βρυώνη
*Οδηγός Πόλης Πειραιά

Κατηγορία:Συνοικίες και περιοχές του Πειραιά
Δίων ο Χρυσόστομος

Ο **Δίων ο Χρυσόστομος** (40 - 120) ήταν αρχαίος Έλληνας ρήτορας, συγγραφέας και φιλόσοφος του 1ου αιώνα. Διακρινόταν για την ευγλωττία του, στην οποία όφειλε και την προσωνυμία «Χρυσόστομος». 

## Βιογραφία
Γεννήθηκε το έτος 40 μ.Χ. στην Προύσα της Βιθυνίας. Ήταν κυνικός και στωικός φιλόσοφος, και συγκαταλέγεται στην δεύτερη σοφιστική σχολή. Έζησε στην Ρώμη επί αυτοκράτορος Τίτου, τον οποίο καυτηρίασε για τον ερωτικό του δεσμό με τον μαυρομάλη πυγμάχο Μελανκόμα. Καυτηρίασε επίσης τον διάδοχο του Τίτου, Δομιτιανό, ο οποίος εξόρισε τον Δίωνα από την Ρώμη, την Ιταλία και Βιθυνία, με το αιτιολογικό ότι ο Δίωνας συμβούλεψε κάποιον συγγενή του Αυτοκράτορα πώς να συνωμοτήσει. Στην διάρκεια της εξορίας του λένε ότι περιηγήθηκε την Ρωμαϊκή αυτοκρατορία, ρακένδυτος και βιοπαλεύοντας με διάφορα χειρωνακτικά επαγγέλματα. Μετά την δολοφονία του Διομιτιανού το έτος 96 έπεισε ένα στρατόπεδο των Ρωμαίων να αποδεχτεί την επιλογή του ρωμαϊκού λαού. Επι αυτοκράτορος Νέρβα πήρε χάρη, ενώ μετά τον θάνατο του Νέρβα συνδέθηκε φιλικά με τον αυτοκράτορα Τραϊανό. Επέστρεψε στην γενέτειρά του, όπου τιμήθηκε. Αναφέρεται ότι το έτος 111 εμπλέχτηκε σε μια διαμάχη για την ανακαίνιση της πόλης, και πιστεύεται ότι πέθανε λίγο αργότερα, μεταξύ 115 και 120.

## Συγγράμματα
Ο Δίων ήταν σύγχρονος του Πλουτάρχου, Τάκιτου και Πλίνιου. Με το όνομα του Δίωνα έχουν παραδοθεί 80 λόγοι, με περιεχόμενο ηθικοπολιτικό, στον τύπο της κυνικής «διατριβής», δηλαδή της εκλαϊκευτικής και σύντομης πραγματείας, με πλήθος αναφορές στην πολιτιστική παράδοση. Σε νεανική ηλικία ο Δίων είχε γράψει και ρητορικούς λόγους εναντίον της φιλοσοφίας, που δεν έχουν σωθεί, ίσως επειδή ο ίδιος τους αποκήρυξε ύστερα από τη μεταστροφή του. Ρητόρευσε επί πολλών και ποικίλων θεμάτων. Ίσως πολλοί λόγοι από αυτούς να ήταν προορισμένοι για να τους εκφωνήσει ο Τραϊανός. Στους λόγους του αναπτύσσει ιδέες περί διοίκησης, αρετής, ελευθερίας, δουλείας, πλούτου, απληστίας, αμαρτίας, περί πολέμου, εχθρότητας, ειρήνης και για τη ζωή τού Διογένη. Επίσης καυτηριάζει την πορνεία.

## Παραπομπές


## Πηγές
* E. Amato, *Xenophontis imitator fidelissimus. Studi su tradizione e fortuna erudite di Dione Crisostomo tra XVI e XIX secolo*, Alessandria: Edizioni dell'Orso, 2011.
* *Dio von Prusa. Der Philosoph und sein Bild* [Discourses 54-55, 70-72], ed. by H.-G. Nesselrath, introduction, critical edition, commentary, translation, and essays by E. Amato et al., Tübingen: 2009.
* Friedrich Heege: *Die 43 und 48. Rede des Dio von Prusa*. Fock, Leipzig 1905. 

## Βιβλιογραφία
* H.V. Arnim, Leben und Werke des Dion von Prusa (Βερολίνο 1898)

## Εξωτερικοί σύνδεσμοι
* Dio Chrysostom Eintrag aus der Columbia Encyclopedia, 6. Ausgabe, 2001
* Rom unter den besseren Kaisern 96–180
* Μετάφραση μέρους κειμένου του Δίωνα του Χρυσοστόμου στο «Πίσω στο μαγγανοπήγαδο», Το blog του Βρετανού Πρέσβη, Τζων Κίττμερ, 14 Σεπ. 2015

Κατηγορία:Αρχαίοι Έλληνες ρήτορες
Κατηγορία:Αρχαίοι Έλληνες φιλόσοφοι
Κατηγορία:Μικρασιατικός Ελληνισμός
Κηροζίνη

Η **κηροζίνη** είναι εύφλεκτο καύσιμο, κύρια χρήση του οποίου γίνεται στην αεροπορία (στα αεροπορικά καύσιμα), αλλά και σε λάμπες και σόμπες κηροζίνης. Η κηροζίνη αποτελείται από υδρογονάνθρακες και προέρχεται από διύλιση φυσικών καυσίμων που περιέχουν υδρογονάνθρακες, συνηθέστερα σήμερα από διύλιση (ορθότερα κλασματική απόσταξη) πετρελαίου. 

Το όνομα «κηροζίνη» επινόησε ο Αβραάμ Γκέσνερ το 1854, όταν το κατέθεσε ως εμπορικό σήμα στον Καναδά για το καύσιμο που έφτιαξε με σκοπό τη χρήση του σε λάμπες. Έχει πολύ χαμηλή θερμοκρασία ανάφλεξης (από 38°C έως 65°C περίπου) και για το λόγο αυτό είναι ιδιαίτερα εύφλεκτο.

## Παραπομπές


Κατηγορία:Καύσιμα
Κατηγορία:Ψυκτικά
Κατηγορία:Αλκάνια
Κατηγορία:Λιπαντικά
Κατηγορία:Προϊόντα του πετρελαίου
Άγιος Σταμάτιος

Στην Ελληνορθόδοξη Εκκλησία με το όνομα Σταμάτιος υπάρχουν δύο γνωστοί άγιοι :

* Ο Άγιος Νεομάρτυς Σταμάτιος ο εκ Πηλίου.
* Ο Άγιος Σταμάτιος Ο Νεομάρτυρας Εκ Σπετσών.
Περί παρασίτου, ότι τέχνη η παρασιτική

Ο **Περί παρασίτου, ότι τέχνη η παρασιτική** είναι διάλογος του Λουκιανού που γράφτηκε κατ΄ άλλους όταν ήδη ήταν σε πολύ προχωρημένη ηλικία και κατ' άλλους θεωρείται έργο των νεανικών του χρόνων. Πάντως στα χρόνια που έζησε ο Λουκιανός (120-192 μ.Χ) οι κόλακες και οι παράσιτοι είχαν γίνει μια κοινωνική πληγή προπαντός ως «κυνηγοί κληρονομιών» (λατ. captatores= θηρευτές) κι είχαν κάμει τον μυσαρό παρασιτισμό τους τέχνη. Ο Αλκίφρων αργότερα έγραψε *Επιστολάς παρασίτων*.

Ο παράσιτος ήταν τότε ο πιο συνηθισμένος τύπος κόλακα, προσκολλημένος σ' έναν άτεκνο πλούσιο για να τον κληρονομήσει. Η κοινωνική αυτή μάστιγα των παρασίτων και του παρασιτισμού είναι ένας άλλος στόχος της σάτιρας του Λουκιανού. Οι παράσιτοι κατέστρεψαν τον Τίμωνα και όταν αυτός έγινε πάλι πλούσιος, αυτοί ξαναήρθαν. Στο διάλογο Τόξαρις ή Περί φιλίας βλέπουμε τι έπαθε ένας από τους παρασίτους ένας νεαρός πλούσιος. Σε τέσσερεις Νεκρικούς διαλόγους «Πλούτωνος και Ερμού», «Τερψίωνος και Πλούτωνος», «Ζηνοφάντου και Καλλιδημίδου», «Κνήμωνος και Δαμνίππου», έχουμε τη γελοποίηση των παρασίτων, που πεθαίνουν προτού να κληρονομήσουν τους γέρους πλουσίους.

## Παραπομπές


## Βιβλιογραφία
*Φώτης Γιοφύλλης, Λουκιανού Απάνθισμα, «Ελεύθερος άνθρωπος», Αθήναι 1932. Μετάφραση των Δίς Κατηγορούμενος, Αλεκτρύων, Περί παρασίτου, Εταιρικοί διάλογοι.
## Εξωτερικοί σύνδεσμοι
* 

Κατηγορία:Έργα του Λουκιανού
Επαρχία Άσουα

Η **Άσουα**  (ισπ.  προφορά ΔΦΑ: [ˈaswa]), (ισπανικά: Azua) είναι μια επαρχία της Δομινικανής Δημοκρατίας. Πρωτεύουσα είναι το Άσουα δε Κομποστέλα.

## Γεωγραφία
Η Άσουα βρίσκεται νοτιοδυτικά της Δομινικανής Δημοκρατίας. Συνορεύει στα βορειοδυτικά με την επαρχία Σαν Χούαν, στα κεντροδυτικά με το Μπαορούκο, στα νοτιοδυτικά με τη Μπαραόνα, στα βορειοανατολικάμ με την Λα Βέγα, στα κεντροανατολικά με την Σαν Χοσέ δε Οκόα και στα νοτιοανατολικά με την Περαβία.Έχει έκταση 2,531.77 τ.χλμ.

Το μεγαλύτερο μέρος της επαρχίαςκαλύπτεται από την ομώνυμη πεδιάδα. η Κεντρική οροσειρά (Cordillera Central) διασχύζει την βόρεια Άσουα. Η οροσειρά Οκόα στα ανατολικά την χωρλιζει από την Περαβία. Στα δυτικά υπάρχουν οι οροσειρές Νέιβα και Μαρτίν Γκαρσία. Τα σημαντικότερα ποτάμια είναι ο Γιάκε δελ Σουρ και οι παραπόταμοί του Λας Κουέβας και Γκράμτε (Δελ Μέδιο), ο Οκόα, ο Χούρα και ο Βία.

## Δημογραφία
Η Άσουα το 2002, την τελευταία απογραφή μετά την απογραφή του 2012, είχε 208.857 κατοίκους, από τους οποίους οι 113.988 ήταν αστικός πληθυσμός και 94.869 αγροτικός πληθυσμός.  Σήμερα (απογραφή 2012) έχει πληθυσμό 256.981 κατοίκων.

## Προέλευση του ονόματος
Η επαρχία ονομάστηκε Άσουα από την πρωτεύουσά της. Azua λεγόταν η περιοχή όπου βρισκόταν η πόλη.

## Δήμοι και Συνοικίες
Η Βαλβέρδε διαιρείται σε 3 δήμους και 10 συνοικίες.. 

* Άσουα δε Κομποστέλα
* Εστεμπανία
* Γκουαγιαμπάλ
* Λας Τσάρκας
* Λας Γιάγιας δε Βιαχάνα
* Πάδρε Λας Κάσας
* Περάλτα
* Πουέμπλο Βιέχο
* Σαμπάνα Γιάγουα
* Τάμπαρα Αρρίμπα
 
## Οικονομία
Η κύρια οικονομική δραστηριότητα της Άσουα είναι τα αγροτικά. Το ψάρεμα είναι επίσης σημαντικό. Στην πεδιάδα καλλιεργούνται μπανάνες, μάνγκο και άλλα φρούτα, και λαχανικάτα βουνά υπάρχουν καφές και φασόλια. 

## Δείτε επίσης
* Διοικητική Διαίρεση της Δομινικανής Δημοκρατίας

## Παραπομπές


## Εξωτερικοί σύνδεσμοι

*  Oficina Nacional de Estadística, Statistics Portal of the Dominican Republic
*  Oficina Nacional de Estadística, Maps with administrative division of the provinces of the Dominican Republic, downloadable in PDF format

Κατηγορία:Επαρχίες της Δομινικανής Δημοκρατίας
Κλεισουρίτσα (Βράνιε)

Η **Κλεισουρίτσα** ή **Κλισουρίτσα** (**Klisurica**) είναι χωριό που ανήκει στο Δήμο της Βράνιε (Vranje), της Περιοχής Πτσίνια (Pčinjski okrug), στη νότια Σερβία. Βρίσκεται σε ορεινή περιοχή, σε 25 περίπου χιλιόμετρα από την πόλη της Βράνιε και είχε πληθυσμό 179 ατόμων κατά τη σερβική απογραφή του 2002. Όλοι οι κάτοικοι είναι Σερβικής εθνικότητας.

Ιστορικά, ο πληθυσμός της Κλεισουρίτσας έχει μειωθεί σταδιακά από 599-550 άτομα κατά τα έτη 1948-1961 σε 264 το 1991 και 179 άτομα το 2002:
*1948 599
*1953 586
*1961 564
*1971 475
*1981 370
*1991 264
*2002 174

## Αναφορές


Κατηγορία:Χωριά της Σερβίας
Προσχαιρητήρια

[thumb|right|150px|Θεά Αθηνα, έργο 1ου αι. μ.Χ.. [Μουσείο του Λούβρου]]
Τα **Προσχαιρητήρια**, ή **Προσχαριστήρια**, ή ακόμα και **Προχαριστήρια** ήταν αρχαία ελληνική εορτή αφιερωμένη στη θεά Αθηνά. 

Η εορτή αυτή ήταν συνυφασμένη περισσότερο με την ευφορία της γης και ήταν ιδιαίτερα διαδεδομένη εκτός της αρχαίας Αθήνας σ΄ όλη την αρχαία Αττική. Η εορτή των "Προσχαιρητηρίων" ήταν ετήσια και τελούνταν την Άνοιξη με θυσίες σε ιερά της θεάς Αθηνάς.

## Πηγές
* "Εγκυκλοπαίδεια Πάπυρος Larousse Britannica" τομ.51ος, σελ.43.



Κατηγορία:Αρχαίες ελληνικές εορτές
Κατηγορία:Αρχαίες αθηναϊκές εορτές
Αγία Άννα Νάξου

Η **Αγία Άννα** είναι χωριό της δημοτικής κοινότητας Αγίου Αρσενίου, της δημοτικής ενότητας (τέως δήμου) Νάξου, του δήμου Νάξου και Μικρών Κυκλάδων, της περιφερειακής ενότητας Νάξου, στην περιφέρεια Νοτίου Αιγαίου, σύμφωνα με το πρόγραμμα *Καλλικράτης*. Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Νάξου του νομού Κυκλάδων, στο γεωγραφικό διαμέρισμα Νήσων Αιγαίου Πελάγους.

## Γεωγραφία
Η Αγία Άννα είναι παράλιο χωριό της Δ. Νάξου. Βρίσκεται στο νότιο τμήμα του όρμου του Αγίου Προκοπίου, σε μέσο σταθμικό υψόμετρο 10. Απέχει περίπου 7 χλμ. ΝΔ. της Χώρας.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1971 και προσαρτήθηκε στην κοινότητα Αγίου Αρσενίου της Νάξου. Με το ΦΕΚ 244Α - 4/12/1997 αποσπάστηκε από την κοινότητα Αγίου Αρσενίου και προσαρτήθηκε στον δήμο Νάξου. Με το ΦΕΚ 87Α - 7/06/2010 ο οικισμός αποσπάστηκε από τον δήμο Νάξου και προσαρτήθηκε στον δήμο Νάξου και Μικρών Κυκλάδων.

## Τουρισμός
Η Αγία Άννα είναι από τα παλαιότερα και πολυπληθέστερα τουριστικά θέρετρα της Νάξου, με σημαντική ξενοδοχειακή υποδομή και κάμπινγκ (στη θέση «Μάραγκας»). Υπήρξε σημείο συγκέντρωσης των «χίπις» κατά τη δεκαετία του ’70 (σε καλαμένια σπιτάκια). Σταδιακά, εξελίχτηκε σε επίκεντρο θαλάσσιου τουρισμού του νησιού, με μικρό λιμάνι με αποθήκες, που διακινούσε παλαιότερα το εμπόριο της τοπικής πατάτας, και που σήμερα δένουν κυρίως αλιευτικά σκάφη.

## Αξιοθέατα
*Το εκκλησάκι της Αγίας Άννας
*Το εκκλησάκι του Αγίου Νικολάου με όμορφη ακρογιαλιά.
*Οι παραλίες της Αγίας Άννας, του Μάραγκα, της Πλάκας και του Ορκού, από τα βόρεια προς τα νότια

## Εκδηλώσεις
Το πανηγύρι της Αγίας Άννας στις 25 Ιουλίου.

## Συλλογή Φωτογραφιών

Αρχείο:Piccola chiesa di Agios Nikolaos nei pressi di Agia Anna vista dalla spiaggia di Agios Prokopios - panoramio.jpg|alt=Άγιος Νικόλαος|Άγιος Νικόλαος
Αρχείο:Chiesa di Agios Nikolaos ad Agia Anna. - panoramio.jpg|alt=Άγιος Νικόλαος|Άγιος Νικόλαος
Αρχείο:Church of "Agia Anna" (Saint Anna), Naxos, Greece.jpg|alt=Άγιος Νικόλαος|Άγιος Νικόλαος


## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr

Κατηγορία:Χωριά της περιφερειακής ενότητας Νάξου
Τσετσίλια Μπάρτολι

Η **Τσετσίλια Μπάρτολι** (, γενν. 4 Ιουνίου 1966, Ρώμη) είναι Ιταλίδα κολορατούρα μεσόφωνος ερμηνεύτρια όπερας και σολίστα. Είναι περισσότερο γνωστή για τις ερμηνείες έργων των Μπελίνι, Χέντελ, Μότσαρτ, Ροσσίνι και Βιβάλντι, καθώς και για ερμηνείες λιγότερο γνωστών έργων της μπαρόκ και κλασικής περιόδου. Παράλληλα, έχει την ευχέρεια να ερμηνεύει ρόλους για υψίφωνους και μεσόφωνους.

Θεωρείται κολορατούρα μέτζο-σοπράνο με μια ασυνήθιστη χροιά και είναι μία από τις δημοφιλέστερες και εμπορικότερες σύγχρονες τραγουδίστριες της όπερας.

## Νεαρή ηλικία
Η Μπάρτολι γεννήθηκε στις 4 Ιουνίου του 1966 στη Ρώμη. Οι γονείς της, Σιλβάνα Μπατσόνι και Πιέτρο Άντζελο Μπάρτολι, ήταν και οι δύο επαγγελματίες τραγουδιστές και τις παρείχαν τα πρώτα της μαθήματα μουσικής. Η πρώτη της δημόσια εμφάνιση ήταν ως νεαρός βοσκός στην Τόσκα του Πουτσίνι. Αργότερα, συνέχισε τις σπουδές της στο Κονσερβατόριο της Αγίας Καικιλίας. Ταυτόχρονα, σπούδασε πιάνο και τρομπέτα, αλλά με τρόπο συμπληρωματικό ως προς το τραγούδι. Σε ηλικία δεκαεννέα ετών, έκανε το ντεμπούτο της όταν εμφανίστηκε στην ιταλική τηλεοπτική εκπομπή «Fantastico». Καταφέρνοντας να κερδίσει τον διαγωνισμό της ιταλικής κρατικής τηλεόρασης της ζητήθηκε να τραγουδήσει στην Όπερα του Παρισιού, σε μία συναυλία απότισης φόρου τιμής στη Μαρία Κάλλας.

## Βραβεία και διακρίσεις

* 1995: Ιππότης του Τάγματος των Τεχνών και των Γραμμάτων
* 1999: Διοικητής του Τάγματος Πολιτικής Αξίας του Μονακό
* 2003: Βραβείο BRIT εξαιρετικής συνεισφοράς στη μουσική
* 2010: Βραβείο Χέντελ
* 2010: Μουσικό βραβείο Λέονι Σόνινγκ
* 2010: Επίτιμη διδάκτορας μουσικής του Πανεπιστημιακού Κολεγίου του Δουβλίνου
* 2011: Βραβείο Γκράμι Καλύτερης φωνητικής σόλο ερμηνείας κλασικής μουσικής για τον δίσκο «Sacrificium»
* 2012: Gramophone Hall of Fame
* 2012: Μουσικό βραβείο «Χέρμπερτ φον Κάραγιαν»
* 2016: Πολικό Μουσικό Βραβείο

## Παραπομπές


## Εξωτερικοί σύνδεσμοι
* 
* Επίσημη ιστοσελίδα
*  στο IMDb
* Κανάλι στο YouTube
* Σελίδα στο Facebook
* Σελίδα στο Twitter
* Σελίδα στο Instagram

Κατηγορία:Ιταλοί τραγουδιστές όπερας
Κατηγορία:Μεσόφωνοι
Κατηγορία:Ιππότες του Τάγματος των Τεχνών και των Γραμμάτων
Διοτίμα (Πλατωνικός μύθος)

Ο μύθος της Διοτίμας είναι ένας από τους δύο ερωτικούς μύθους του Πλάτωνος (o μύθος του Αριστοφάνη) που αναφέρεται στο πλατωνικό έργο Συμπόσιο.

## Ο φιλοσοφικός μύθος ομόζυγος, αλλά και αντίζυγος του λόγου
thumb|Διοτίμα

Ο λόγος έπειτα από τη μακρινή του πορεία είναι σαν να έχει ανάγκη από το μύθο για να δώσει μορφή σε κάτι, που αυτός μάταια μοχθούσε να τυποδέσει. Ο μύθος έρχεται να πάρει επάνω του έργο ακατόρθωτο από το λόγο που δεν μπορεί να περιαδράξει και να να το σφίξει μέσα στα όρια του: να αποπερατώσει δηλαδή με το δικό του τρόπο το διάλογο, αφού ο λόγος δεν έχει ποτέ τέλος. Η ακολουθία του λόγου προχωρεί από το ένα αίτιο στο άλλο, από τη μια υπόθεση στην άλλη ως που φθάνει στην πρώτη αρχή, στο ανυπόθετο. Το ανυπόθετο όμως τούτο η λογική ερμηνεία δεν μπορεί ποτέ να το φανερώσει, γιατἰ στην ουσία του είναι άφατο».
Γι΄αυτό τον πλατωνικό μύθο τον συναντάμε ή στη μέση ή στο τέλος του διαλόγου, ποτέ όμως εκεί που η διαλεκτική δεν έχει ακόμα ανοίξει. Ο φιλοσοφικός μύθος έρχεται να ερμηνεύσει το ανερμήνευτο, να ιστορήσει το ανιστόρητο και να χρονώσει το άχρονο.
## Δείτε επίσης
*Μύθος του Πρωταγόρα
*Μύθος του σπηλαίου

## Παραπομπές


## Βιβλιογραφία
*Πλάτων «Μύθοι», Εισαγωγή, μετάφραση, σχόλια Ηλίας Σπυρόπουλος, Εκδ. Ζήτρος, 2003, ISBN 960-7760-91-3


Κατηγορία:Πλάτων
Αλλισίνη

Η **αλλισίνη** είναι μια  οργανοθειική ένωση που απαντάται στο σκόρδο. Είναι ένα άχρωμο υγρό με έντονη χαρακτηριστική οσμή. Έχει αντιμικροβιακή και μυκητοκτόνο δράση και χρησιμοποιείται από το σκόρδο ως προστατευτική ουσία ενάντια σε παράσιτα. Η ονομασία της προέρχεται από την λατινική ονομασία του σκόρδου (Allium) και δεν θα πρέπει να συγχέεται με την χημικώς πολύ διαφορετική αλλυσίνη, ένα πρωτεϊνικό αμινοξύ.

## Δομή και σχηματισμός
Η αλλισίνη έχει στη δομή της την *θειοσουλφινική ομάδα*, R-S(O)-S-R. Είναι χειρόμορφη ένωση και βρίσκεται στη φύση ως ρακεμικό μίγμα των δύο εναντιομερών.

Η ένωση δεν είναι πάντοτε παρούσα στο σκόρδο, αλλά σχηματίζεται μόνο όταν υπάρξει ρήξη των ιστών του (για παράδειγμα, όταν κόβουμε ή πολτοποιούμε μια σκελίδα σκόρδου). Τότε το ένζυμο **αλλιινάση** επιδρά στο αμινοξύ **[[αλλιίνη]]** και το διασπά σε **αλλυλοσουλφενικό οξύ** και **δεϋδροαλανίνη**:

:CH2=CHCH2S(O)CH2CH(NH2)COOH  → CH2=CHCH2SOH + CH2=C(NH2)COOH

Δύο μόρια αλλυλοσουλφενικού οξέος κατόπιν συμπυκνώνονται, δηλαδή ενώνονται με απώλεια ενός μορίου νερού, για να σχηματίσουν την αλλισίνη:
:2 CH2=CHCH2SOH → CH2=CHCH2S(O)SCH2CH=CH2 + H2O

Το ρακεμικό μίγμα της ένωσης μπορεί επίσης να σχηματιστεί συνθετικά με οξείδωση του διαλλυλοδισουλφιδίου:

:(SCH2CH=CH2)2 + RCO3Η → CH2=CHCH2S(O)SCH2CH=CH2 + RCO2H

Η αλλισίνη είναι γενικά ασταθής ένωση και αποδομείται μετά από μερικές ώρες σε θερμοκρασία δωματίου.

## Βιολογική δράση
Η αλλισίνη έχει αντιμικροβιακή και αντιβακτηριδιακή δράση, γι' αυτό και αποτελεί μέρος του αμυντικού συστήματος των φυτών που ανήκουν στο γένος  του σκόρδου.

Έχει προταθεί επίσης ότι η αλλισίνη μπορεί να έχει ευεργετική επίδραση στον άνθρωπο, ωστόσο οι υποθετικές ωφέλιμες δράσεις (αντιοξειδωτική, υπολιπιδαιμική, έως και αντικαρκινική), δεν είναι προς το παρόν επιβεβαιωμένες από επιστημονικές μελέτες.

## Παραπομπές


## Δείτε επίσης
* Αλλιίνη
* Αχοένιο
* Σκόρδο

Κατηγορία:Οργανικές ενώσεις με θείο
Αλλυσίνη

Η **αλλυσίνη** ή **2-αμινο-6-οξο-εξανοϊκό οξύ** (σύντμηση **Aly**) είναι ένα α-αμινοξύ με συντακτικό τύπο C6H11NO3. Είναι **πρωτεϊνικό** αμινοξύ, δηλαδή βρίσκεται στις βιολογικές πρωτεΐνες, αλλά δεν είναι πρωτεϊνογόνο, δηλαδή δεν κωδικοποιείται απευθείας στον γενετικό κώδικα (DNA). Αντιθέτως, σχηματίζεται με τροποποίηση του πρωτεϊνογόνου αμινοξέος λυσίνη από το ένζυμο **λυσυλοξειδάση**. Συγκεκριμένα, η λυσυλοξειδάση οξειδώνει την τελική αμινομάδα –CH2–NH2 της λυσίνης δημιουργώντας μια αλδεϋδική ομάδα –CHO. Η αλλυσίνη απαντάται στο κολλαγόνο και την ελαστίνη και χρησιμοποιείται για την δημιουργία δεσμών που σταθεροποιούν τη δομή των δύο αυτών πρωτεϊνών. Δεν πρέπει να συγχέεται με την αλλισίνη, μια οργανοθειική χημική ουσία που βρίσκεται στο σκόρδο.

## Πηγές
* David Whitford, *Proteins: structure and function*, Wiley, 2005.

Κατηγορία:Πρωτεϊνικά αμινοξέα
Κατηγορία:C6
Κατηγορία:Χειρομορφία (χημεία)
Inglewood - Live in California

**Inglewood - Live in California** είναι ο τίτλος του ζωντανά ηχογραφημένου άλμπουμ του χαρντ ροκ συγκροτήματος Deep Purple. Ο δίσκος είναι αρχειακή έκδοση από την εταιρεία του συγκροτήματος, "Purple Records" και αποτελεί το μοναδικό ζωντανό  ντοκουμέντο της πρώτης γραμμής μελών των Deep Purple.

## Ιστορία της ηχογράφησης
Η πρώτη γραμμή μελών του συγκροτήματος αποτελούνταν από τον Ροντ Έβανς στα φωνητικά, τον Ρίτσι Μπλάκμορ στην κιθάρα, τον Νικ Σίμπερ στο μπάσο, το Τζον Λορντ στα πλήκτρα και τον Ίαν Πέις στα τύμπανα. Οι Deep Purple κυκλοφόρησαν τον πρώτο τους δίσκο με τίτλο "*[[Shades of Deep Purple]]*", o οποίος γνώρισε επιτυχία φθάνοντας στο # 24 των αμερικανικών τσαρτ, αλλά αυτό που ανέβασε τη δημοτικότητα του συγκροτήματος ήταν η μεγάλη επιτυχία του σινγκλ "*[[Hush (Billy Joe Royal song)|Hush]]*", το οποίο έφθασε ως το # 4 στις Ηνωμένες Πολιτείες και το # 2 στον Καναδά, αλλά δεν κατάφερε να έχει επιτυχία στη Μεγάλη Βρετανία.

Μετά την πρώτη τους περιοδεία στα Σκανδιναβικά κράτη τον Απρίλιο και το Μάιο του 1968, οι Deep Purple έπαιξαν ζωντανά ξανά τον Αύγουστο και το Σεπτέμβριο στην Ευρώπη. Στις 18 Οκτωβρίου ξεκίνησαν την πρώτη μεγάλη τους περιοδεία στις Ηνωμένες Πολιτείες και τον Καναδά, ανοίγοντας τις συναυλίες των Cream του Έρικ Κλάπτον, συνεργασία η οποία μετά από μερικές συναυλίες διακόπηκε, πιθανόν επειδή το κοινό ενθουσιαζόταν περισσότερο από τους Deep Purple απ' ό,τι από τους Cream.

Η συγκεκριμένη ηχογράφηση προέρχεται από την πρώτη εμφάνιση της περιοδείας στο "Inglewood Forum" του Λος Άντζελες των Ηνωμένων Πολιτειών και έγινε με μονοφωνικό αναλογικό ήχο, από μία βίντεο κάμερα της εταιρείας "Tetragrammaton", στην οποία ανήκαν τα δικαιώματα των Deep Purple την εποχή εκείνη, μέσα από το κοινό που παρακολουθούσε τη συναυλία. Ο δίσκος αυτός κυκλοφόρησε σε μορφή CD 34 χρόνια μετά την αρχική του ηχογράφηση, το 2002 από την "Purple Records".

## Τραγούδια
1. **[[Hush (Billy Joe Royal song)|Hush]]** *(South)* - 4:44
2. **[[Kentucky Woman]]** *(Diamond)* - 5:01
3. **[[Mandrake Root]]** *(Evans, Blackmore, Lord)* - 10:10
4. **[[Help! (τραγούδι)|Help]]** *(Lennon, McCartney)* - 6:19
5. **[[Wring that Neck]]** *(Blackmore, Simper, Lord, Paice)* - 6:40
6. **[[River Deep – Mountain High]]** *(Spector, Barry, Greenwich)* - 9:44
7. **Hey Joe** *(Roberts)* - 7:57

## Μέλη των Deep Purple
Η πρώτη γραμμή μελών των **[[Deep Purple]]** είχε αντοχή μόλις ένα χρόνο, αφού μετά την κυκλοφορία τριών δίσκων ο τραγουδιστής Ροντ Έβανς και ο μπασίστας Νικ Σίμπερ απολύθηκαν από τα υπόλοιπα μέλη του συγκροτήματος, για να έρθουν στη θέση τους ο Ίαν Γκίλαν και ο Ρότζερ Γκλόβερ, αντίστοιχα. Η σύνθεση του συγκροτήματος είχε την εξής μορφή:

* **[[Ροντ Έβανς]]** - *φωνητικά*
* **[[Ρίτσι Μπλάκμορ]]** - *κιθάρα*
* **[[Τζον Λορντ]]** - *πλήκτρα*
* **[[Νικ Σίμπερ]]** - *μπάσο*
* **[[Ίαν Πέις]]** - *τύμπανα*

## Παραπομπές

## Πηγές
* Deep Purple, Inglewood 1968 - Purple Records

Κατηγορία:Δισκογραφία των Deep Purple
Κατηγορία:Άλμπουμ του 2002
Fandango (Αμερικάνικο συγκρότημα)

thumb|220px|''Ο Τζο Λιν Τέρνερ''
Οι **Fandango** ήταν ένα ροκ συγκρότημα το οποίο σχηματίστηκε το 1976, από τον μετέπειτα τραγουδιστή των Rainbow και των Deep Purple, Τζο Λιν Τέρνερ, με τον Ρικ Μπλέικμορ στην κιθάρα, τον Μπομπ Ντάνιλς στο μπάσο, τον Ντένι ΛαΡού στα πλήκτρα και τον Έιμπ Σπέλερ στα τύμπανα.

Οι Fandango κυκλοφόρησαν τέσσερα άλμπουμ, ξεκινώντας με το ομώνυμο ντεμπούτο τους το 1977. Μετά από σειρά προβλημάτων, το συγκρότημα έπεσε θύμα κλοπής όπου έχασαν τον εξοπλισμό τους, γεγονός που αποτέλεσε την αιτία διάλυσης τους. Ο Τέρνερ προσλήφθηκε στους Rainbow, ενώ ο Λάρι Ντόσον, κιμπορντίστας του συγκροτήματος από το δεύτερο δίσκο του και έπειτα, έπαιξε με τον Γερμανό κιθαρίστα Ούλι Τζον Ροθ, πρώην κιθαρίστα των Scorpions.

## Δισκογραφία
Όλες οι κυκλοφορίες των Fandango εκδόθηκαν από την εταιρεία "RCA".
* *Fandango* (1977)
* *Last Kiss* (1978)
* *One Night Stand* (1979)
* *Cadillac* (1980)

## Παραπομπές

## Πηγές
* www.joelynnturner.com
* www.deep-purple.net, Fandango discography
* Fandango album re-issue 

Κατηγορία:Αμερικανικά μουσικά συγκροτήματα
Έμπολι (αποσαφήνιση)

Ως **Έμπολι** μπορεί να αναφέρονται:
* η πόλη Έμπολι (Τοσκάνη) (Empoli) στην Τοσκάνη της Ιταλίας
* η πόλη Έμπολι (Καμπανία) (Eboli) στην Καμπανία της Ιταλίας
* η ποδοσφαιρική ομάδα Έμπολι ΦΚ
Κινητός μέσος όρος

Ο όρος **κινητός μέσος όρος** ή σε συντομία **κινητός μέσος** ή **ΚΜΟ**, χρησιμοποιείται κυρίως στους χρηματιστηριακούς δείκτες και αποτελείται από το μέσο όρο των κλεισιμάτων μιας μετοχής με συγκεκριμένο χρονικό ορίζοντα. Είναι σημαντικό εργαλείο της τεχνικής ανάλυσης

Για παράδειγμα ο «κινητός μέσος των 5 ημερών», είναι ο μέσος όρος των κλεισιμάτων μιας μετοχής τις τελευταίες 5 χρηματιστηριακές ημέρες.

Αν υποθέσουμε σήμερα μία μετοχή αποτιμάται στο ταμπλό του χρηματιστηρίου με 10 ευρώ, αύριο με 11,5, μεθαύριο πάλι με 11,5 κλπ ο κινητός μέσος βγαίνει ως εξής: 10+11,5+11,5+11,20+11,80=56/5=11,2. Άρα ο κινητός μέσος όρος των τελευταίων 5 ημερών αυτής της μετοχής είναι 11,2. Με τον ίδιο τρόπο βγαίνει ο κινητός μέσος κάθε χρηματιστηριακή ημέρα, μετά το κλείσιμο της συνεδρίασης. Έτσι δημιουργείται μια καμπύλη, την οποία σχηματίζει ο κινητός μέσος με την αλληλουχία των τιμών του.

## Είδη κινητών μέσων
Υπάρχουν διαφόρων ειδών κινητοί μέσοι όπως ο ΚΜΟ των 5, 10, 30 και τέλος ο ΚΜΟ των 200 ημερών, ο οποίος θεωρείται και ένας από τους πιο αξιόπιστους χρηματιστηριακούς δείκτες σε μεσοπρόθεσμη βάση. Μπορούμε όμως, αν διαθέτουμε ένα πρόγραμμα τεχνικής ανάλυσης, να φτιάξουμε δικούς μας κινητούς μέσους των 2, 15, 18, 35, 300 ημερών κλπ..

## Ιδιότητες
Οι κινητοί μέσοι έχουν σημαντικές ιδιότητες οι οποίες χρησιμοποιούνται στην τεχνική ανάλυση, με σκοπό να βγουν χρήσιμα συμπεράσματα για την πορεία μιας μετοχής.

Το πλέον κλασικό παράδειγμα είναι αυτό του ΚΜΟ των 200 ημερών. Στο διάγραμμα της μετοχής σχηματίζεται η καμπύλη του ΚΜΟ200 και η καμπύλη της τιμής της μετοχής. Αν η καμπύλη της μετοχής διασπάσει ανοδικά τον ΚΜΟ200, αυτό θεωρείται σημαντική ένδειξη ότι η μετοχή μπαίνει σε ανοδικό κανάλι. Αν συμβεί το αντίθετο, αν δηλαδή η καμπύλη της μετοχής διασπάσει καθοδικά τον ΚΜΟ200, αυτό είναι μια ισχυρή ένδειξη ότι η μετοχή εισέρχεται σε καθοδικό κανάλι.

Τα ίδια ακριβώς ισχύουν, αν αντί μια μετοχή έχουμε τον Γενικό Δείκτη του χρηματιστηρίου, άλλους δείκτες, όπως είναι ο 20άρης (ο δείκτης των 20 εταιρειών μεγάλης κεφαλαιοποίησης) ή ο 40άρης (ή midcap40, μεσαία κεφαλαιοποίηση), ή ο 80άρης (εταιρείες μικρής κεφαλαιοποίησης)

Τα παραπάνω παραδείγματα είναι δείκτες του Χρηματιστηρίου Αθηνών. Παρόμοιοι ή παραπλήσιοι δείκτες υπάρχουν σε όλα τα χρηματιστήρια του κόσμου. Το κάθε χρηματιστήριο έχει τους δικούς του δείκτες και ανάλογα με την κεφαλαιοποίηση των εταιρειών που είναι εισηγμένες σε αυτό καταρτίζει τους δείκτες του, στους οποίους η κάθε εισηγμένη εταιρεία συμμετέχει με ποσοστό ανάλογο της κεφαλαιοποίησης της.

## Συμπερασματικά
Ο κινητός μέσος είναι ένα σημαντικό εργαλείο της τεχνικής ανάλυσης. Ο ΚΜΟ200 είναι ο πιο σημαντικός κινητός μέσος και αν αφορά τον Γενικό Δείκτη του Χρηματιστηρίου, υπό προϋποθέσεις, μπορεί να μας δείξει την γενική τάση της αγοράς. Θεωρείται δε ότι απεικονίζει ακόμα και τη γενική ψυχολογία της αγοράς σε μια συγκεκριμένη χρονική στιγμή.

## Πηγές
* Capital.gr:Τεχνική Ανάλυση
* Stocklearning.gr:Κινητός μέσος
* in.gr:Κινητός Μέσος Όρος

Κατηγορία:Επιμέλεια Βικιπαίδειας
Κατηγορία:Χρηματοοικονομικά
Μαινάς ορχούμενη

Η **Μαινάς ορχούμενη** είναι γλυπτό του Σκόπα, που χρονολογείται στο 330 π.Χ. και είναι γνωστό από μεταγενέστερο μαρμάρινο αντίγραφο  που φυλάσσεται στις Κρατικές Συλλογές Έργων Τέχνης (Staatliche Kunstsammlungen) στη Δρέσδη.

## Περιγραφή
Το γλυπτό εικονίζει μια Μαινάδα σε εκστατικό χωρό. Το αντίγραφο της Δρέσδης διατηρεί τα βασικά χαρακτηριστικά του έργου, φέρει όμως πολλαπλές ζημιές. Το κορμί γεμάτο ένταση λυγίζει από την μέση και πάνω προς τα πίσω, με το κεφάλι σταμμένο στα αριστερά. Η όλη σύνθεση σχηματίζει ένα τόξο που ξεκινά από το δεξί πόδι, διαπερνά όλο το σώμα και καταλήγει στο βλέμμα, το οποίο συνεχίζει την τροχιά στο άπειρο.

## Πηγές
* Andreas Linfert, *Von Polyklet zu Lysipp. Polyklets Schule und ihr Verhältnis zu Skopas v. Paros*, Diss, Friburgo 1965.
* Andrew F. Stewart, *Skopas of Paros*. Noyes Pr., Park Ridge, New York 1977. ISBN 0-8155-5051-0
* Gisela M. A. Richter, L'arte greca, Torino, Einaudi, 1969.
* Ranuccio Bianchi Bandinelli; Enrico Paribeni, L'arte dell'antichità classica. Grecia, Torino, UTET Libreria, 1986. ISBN 88-7750-183-9.
* Giuliano A., *Storia dell'arte greca*, Carocci, Roma 1998 ISBN 88-430-1096-4
* Pierluigi De Vecchi ed Elda Cerchiari, *I tempi dell'arte*, volume 1, Bompiani, Milano 1999. ISBN 88-451-7107-8
## Εξωτερικοί σύνδεσμοι

* Φωτογραφία του γλυπτού

 

Κατηγορία:Αρχαία ελληνικά αγάλματα
Γλουταμίνη

Η **γλουταμίνη** (σύντμηση **Gln** ή **Q**) είναι α-αμινοξύ με συντακτικό τύπο NH2C(O)CH2CH2CH(NH2)COOH. Είναι ένα πρωτεϊνογόνο αμινοξύ που κωδικοποιείται στο DNA με τα κωδικόνια CAA και CAG. Η πλευρική της αλυσίδα καταλήγει σε μια ομάδα καρβοξαμιδίου (ή αλλιώς καρβοξυλαμιδίου), που σχηματίζεται με αντικατάσταση του υδροξυλίου του γλουταμινικού οξέος από μια αμινομάδα (-NH2). Από χημικής άποψης κατατάσσεται στα πολικά αμινοξέα λόγω της πλευρικής της αλυσίδας. Δεν θεωρείται διατροφικώς απαραίτητο αμινοξύ.

## Δομή
Η γλουταμίνη απαντάται σε δύο οπτικά ισομερή, την L-γλουταμίνη (ή *S*-γλουταμίνη) και το εναντιομερές D-γλουταμίνη (ή *R*-γλουταμίνη). Από τα δύο χειρόμορφα μόρια μόνο η L-γλουταμίνη βρίσκεται στις πρωτεΐνες.

## Διατροφικές πηγές
Οι τροφές με τη μεγαλύτερη περιεκτικότητα σε γλουταμίνη είναι τα κρέατα και τα γαλακτοκομικά προϊόντα, αλλά και τα όσπρια, η σόγια και το σιτάρι. Όλες αυτές οι τροφές περιέχουν L-γλουταμίνη ως συστατικό των πρωτεϊνών τους και όχι σε ελεύθερη μορφή.

## Βιολογικός ρόλος
Η γλουταμίνη συμμετέχει σε πολλές βιοχημικές διαδικασίες. Ως ένα από τα πρωτεϊνογενετικά αμινοξέα συμμετέχει στην πρωτεϊνοσύνθεση. Χρησιμεύει ως δότης αζώτου σε πολλές αναβολικές διεργασίες που οδηγούν στον σχηματισμό αζωτούχων ενώσεων, όπως για παράδειγμα στη σύνθεση πουρινών. Μπορεί να χρησιμοποιηθεί από τον οργανισμό ως μεταφορέας αμμωνίας στο αίμα, αλλά και ως πρώτη ύλη για την παραγωγή ενέργειας από τα κύτταρα, μαζί με τη γλυκόζη. Επίσης διαδραματίζει ρυθμιστικό ρόλο στη λειτουργία των νεφρών.

## Παραπομπές


## Πηγές
* J. M. Berg, L. Stryer, J. L. Tymoczko, *Βιοχημεία*, Πανεπιστημιακές Εκδόσεις Κρήτης, 2005.

Κατηγορία:Πρωτεϊνικά αμινοξέα
Κατηγορία:C5
Κατηγορία:Χειρομορφία (χημεία)
Phoenix Rising (άλμπουμ των Deep Purple)

**Phoenix Rising** είναι ο τίτλος του ζωντανά ηχογραφημένου CD και DVD του χαρντ ροκ συγκροτήματος Deep Purple. Το DVD περιλαμβάνει το παλιότερο βίντεο του συγκροτήματος με τίτλο "*Rises Over Japan*", το οποίο  βιντεοσκοπήθηκε στις 15 Δεκεμβρίου του 1975 στο "Budokan Hall" του Τόκιο και κυκλοφόρησε δέκα χρόνια αργότερα από την "Warner Bros.". Το βίντεο τραβήχτηκε από διάφορες κάμερες που βρίσκονταν στο χώρο αλλά δεν κυκλοφόρησε μέχρι το 2011. Επίσης, το συγκεκριμένο DVD εκδόθηκε και σε μορφή Blu-ray Disc, για την οποία ένα χρόνο αργότερα πήρε το γερμανικό βραβείο "Leserwahl".

To CD είναι ηχογράφηση της εν λόγω συναυλίας της οποίας κομμάτι κυκλοφόρησε με τον δίσκο "*[[Last Concert in Japan]]*" του 1977 και ολόκληρη βρίσκεται στο δίσκο "*[[This Time Around: Live in Tokyo]]*", του 2001. Επίσης, συμπεριλαμβάνονται κομμάτια από την ζωντανή εμφάνιση των Deep Purple στην Καλιφόρνια στις 27 Φεβρουαρίου του 1976, η οποία έχει κυκλοφορήσει με την ονομασία "*[[King Biscuit Flower Hour Presents: Deep Purple in Concert]]*", το 1995.

Η συγκεκριμένη έκδοση περιλαμβάνει την τέταρτη γραμμή μελών του συγκροτήματος, η οποία διαλύθηκε λίγους μήνες αργότερα.

## Τραγούδια του CD
1. **[[Burn (Deep Purple song)|Burn]]** - 8:09
*27/2/1976, Καλιφόρνια*
2. **[[Gettin' Tighter]]** - 15:04
*15/12/1975, Τόκιο*
3. **Love Child** - 4:23
*15/12/1975, Τόκιο*
4. **[[Smoke on the Water]]** - 9:29
*15/12/1975, Τόκιο*
5. **[[Lazy]]** - 11:41
*15/12/1975, Τόκιο*
6. **Homeward Strut** - 5:44
*27/2/1976, Καλιφόρνια*
7. **[[You Keep on Moving]]** - 5:44
*15/12/1975, Τόκιο*
8. **[[Stormbringer (song)|Stormbringer]]** - 9:49
*27/2/1976, Καλιφόρνια*

## Κομμάτια του DVD
**Rises Over Japan**
1. **[[Burn (Deep Purple song)|Burn]]**
2. **Love Child**
3. **[[Smoke on the Water]]**
4. **[[You Keep on Moving]]**
5. **[[Highway Star (song)|Highway Star]]**

**Gettin' Tighter**
* Η ιστορίας της περιοδείας το 1975/76 (80 λεπτά)

**Extra**
* Συνέντευξη με τον Τζον Λορντ, Τζακάρτα, Δεκέμβριος 1975
* Ανάλυση τραγουδιών του δίσκου Come Taste the Band από τους Τζον Λορντ και Γκλεν Χιούζ

## Θέσεις τσαρτ
***Phoenix Rising*** *(άλμπουμ)*

***Επίσημη κυκλοφορία: [[11 Μαΐου]] [[2011]]***

## Τα μέλη των Deep Purple
Το **Phoenix Rising** ηχογραφήθηκε από τη τέταρτη σειρά μελών του συγκροτήματος. Τα μέλη της ήταν τα εξής:

* **[[Ντέιβιντ Κόβερντεϊλ]]** - *φωνητικά*
* **[[Τόμι Μπόλιν]]** - *κιθάρα*
* **[[Τζον Λορντ]]** - *πλήκτρα*
* **[[Γκλεν Χιούζ]]** - *μπάσο*
* **[[Ίαν Πέις]]** - *τύμπανα*

## Παραπομπές

## Πηγές
* Premier Guitar 

Κατηγορία:Δισκογραφία των Deep Purple
Κατηγορία:Άλμπουμ του 2011
Έφηβος του Ακράγαντα

Ο **έφηβος του Ακράγαντα** είναι αρχαιολογικό εύρημα από την κοιλάδα των ναών στον Ακράγαντα. Αναπαριστά έφηβο, έχει ύψος 102 εκ., χρονολογείται στα 470 π.Χ. και συγκαταλέγεται στα έργα του αυστηρού ρυθμού. Εκτίθεται στο Τοπικό Αρχαιολογικό Μουσείο του Αγκριτζέντο (Museo Archeologico Regionale).

Στα πλαίσια της ανάδειξης της επίδρασης του Ολυμπισμού και του Αθλητισμού στη Μεγάλη Ελλάδα το γλυπτό εκτέθηκε στην Ελλάδα, στην έκθεση που οργάνωσε ο Νίκος Σταμπολίδης στο Μουσείο Κυκλαδικής Τέχνης με τίτλο *Αθλητισμός και Ολυμπισμός στην περιφέρεια του ελληνικού κόσμου, Κάτω Ιταλία και Σικελία*.

## Πηγές
* AA VV, La valle dei templi di Agrigento, Agrigento, Parco Archeologico e Paesaggistico della Valle dei Templi Agrigento, 2008.

## Παραπομπές


Κατηγορία:Κούροι
Κατηγορία:Αρχαϊκή τέχνη
Κάντρι

Η **κάντρι** ή **κάντρυ** (αγγλ. *country*, ελλ. *επαρχιώτικη*) είναι είδος αμερικάνικης λαϊκής μουσικής που ξεκίνησε από τις αγροτικές περιοχές των νοτίων Ηνωμένων Πολιτειών της Αμερικής στη δεκαετία του 1920. Οι ρίζες της βρίσκονται στην παραδοσιακή μουσική της Ιρλανδίας, Σκωτίας και Αγγλίας. Η κάντρι αποτελείται συχνά από μπαλάντες και χορευτικά κομμάτια με γενικά απλές φόρμες και αρμονίες, σε ρυθμό 2/4 ή 4/4, που ως επί το πλείστον συνοδεύονται από έγχορδα όργανα όπως το μπάντζο, η ακουστική ή ηλεκτρική κιθάρα, το βιολί και η φυσαρμόνικα.

Ο όρος «κάντρι» απέκτησε δημοτικότητα στη δεκαετία του 1940 κατά τη διάρκεια της οποίας ο όρος αυτός προτιμήθηκε του προηγουμένου «χιλμπίλι» (hillbilly) που χρησιμοποιείται ενίοτε υποτιμητικά. Σήμερα, με τον όρο κάντρι περιγράφονται πολλά διαφορετικά στυλ. Το 2009 η κάντρι ήταν το πιο δημοφιλές είδος μουσικής κατά τη βραδυνή ραδιοφωνική ώρα αιχμής και το δεύτερο πιο δημοφιλές κατά την πρωινή ραδιοφωνική ώρα αιχμής στις Ηνωμένες Πολιτείες.

Από τους πιο σημαντικούς εκπροσώπους της κάντρι είναι ο Τζίμι Ρότζερς (Jimmie Rodgers), ο οποίος υπήρξε από τους πρωτεργάτες του είδους, η Πάτσυ Μοντάνα (Patsy Montana), η πρώτη γυναίκα μουσικός της κάντρι που πούλησε 1 εκατομμύριο δίσκους, ο Τζόνι Κας (Johnny Cash), ένας από τους πιο σημαίνοντες και δημοφιλείς τραγουδιστές της κάντρι όλων των εποχών, και η Ντότι Γουέστ (Dottie West) μια από τις πιο πρωτοπόρες αλλά και αμφιλεγόμενες γυναίκες τραγουδοποιούς του είδους. Επίσης, ζωντανός θρύλος της μουσικής αυτής είναι ο Γουίλι Νέλσον (Willie Nelson, γένν. 1933), ο οποίος συνεχίζει να είναι ενεργός ακόμα και στα 84 χρόνια του. Άλλος σημαντικός εκπρόσωπος υπήρξε ο Χανκ Γουίλιαμς ο πρεσβύτερος (Hank Williams Sr., 1923–1953), ο οποίος αν και πέθανε μόλις στην ηλικία των 29 ετών πρόλαβε να αφήσει σημαντική παρακαταθήκη για τους επόμενους καλλιτέχνες του είδους.                                  Charley Pride  (Τσάρλεϊ Πράίντε)  

## Παραπομπές


Κατηγορία:Μουσικά είδη
Αυστηρός ρυθμός

[thumb|right|150px|[Ανάγλυφο από τα Φάρσαλα (Μουσείο του Λούβρου αρ. Ma 701)|Στήλη των Φαρσάλων, περ. 470-460, Λούβρο]]
Ο **αυστηρός ρυθμός**, ή **πρώιμος κλασικός ρυθμός**, υπήρξε κυρίαρχο ιδίωμα της αρχαιοελληνικής γλυπτικής κατά την περίοδο 479 έως 450 Π.Κ.Ε. Χαρακτηρίζεται από την εγκατάλειψη του αρχαϊκού μειδιάματος και επικεντρώνεται σε στοιχεία που αντιπροσωπεύουν ρεαλιστικά την ανθρώπινη φύση και μορφή στην τέχνη. Τα χαρακτηριστικά του προσώπου οξύνονται και δίνεται έμφαση στην απόδοση του βλέμματος και του οφθαλμού με τη χρήση πολύτιμων λίθων στη θέση της κόρης. Ο αυστηρός ρυθμός απαντάται σε όλο σχεδόν τον ελληνικό κόσμο και συνδέεται ιδιαίτερα με τον χιασμό του σώματος ή κοντραπόστο (*contrapposto*) και την εισαγωγή του ορείχαλκου στη γλυπτική.

## Δείτε επίσης

*Ηνίοχος των Δελφών
*Ανάγλυφο από τα Φάρσαλα (Μουσείο του Λούβρου αρ. Ma 701)
*Έφηβος του Ακράγαντα

## Παραπομπές


Κατηγορία:Αρχαία ελληνική γλυπτική
Άθως

Με τον όρο **Άθως** αναφέρονται:
* Άθως (μυθολογία), μυθολογικός γίγαντας
* Χερσόνησος του Άθω, της Χαλκιδικής
* Όρος Άθως, όρος στη χερσόνησο του Άθω
* Άθως αναφέρεται συνεκδοχικά και το Άγιο Όρος, το οποίο καταλαμβάνει το μεγαλύτερο της χερσονήσου

Κατηγορία:Αποσαφηνίσεις ονομάτων
Μπόσα νόβα

Η **μπόσα νόβα** (πορτ. *bossa nova*) είναι ένα είδος  βραζιλιάνικης μουσικής που αναπτύχθηκε στο Ρίο ντε Τζανέιρο και διαδόθηκε παγκοσμίως στο τέλος της δεκαετίας του 1950 και την αρχή της δεκαετίας του 1960. Η φράση «μπόσα νόβα» σημαίνει κυριολεκτικά «νέος ρυθμός» στα πορτογαλικά και είναι μια λυρική συγχώνευση της σάμπα και της τζαζ. Η μπόσα νόβα απέκτησε μεγάλη δημοτικότητα στη δεκαετία του 1960 αρχικά στους νέους μουσικούς και τους σπουδαστές κολλεγίων. Από τη γέννησή της, έχει παραμείνει ένα σημαντικό μέρος του ρεπερτορίου της τζαζ.

Στην πραγματικότητα η μπόσα νόβα ήταν ένας καινούργιος τρόπος να τραγουδάει κανείς την παραδοσιακή σάμπα. Απάλυνε το πάθος και την έντασή της απομακρύνοντας την κυριαρχία των κρουστών από τις ορχήστρες, απέδιδε στην κιθάρα και στο πιάνο τον πρωταγωνιστικό ρόλο και επέλεγε σαν χώρους ακρόασης μικρότερες αίθουσες όπου μπορούσε κανείς να παρακολουθήσει μέσα σε συνθήκες απόλυτης ηρεμίας.

Για τον μουσικολόγο Ζούλιο Μεντάλια είναι «η μουσική που όλοι μπορούν να τραγουδήσουν, αφού καταργεί την πρωτοκαθεδρία του τραγουδιστή-σολίστα», ενώ ο τραγουδιστής Κάρλος Λίρα (Carlos Lyra) παρατηρεί πως «τραγουδούσαμε σαν να ψιθυρίζαμε στο αυτί μιας γυναίκας». Ανάμεσα στους στίχους και τη μουσική υπήρχε πολύ στενή σχέση και το σύνολο απέπνεε αισιοδοξία, ελαφράδα, φως. Ηταν ένα «δημιούργημα της ημέρας» όπως χαρακτηριστικά την αποκάλεσαν.

Από τους πιο σημαντικούς εκπροσώπους της μπόσα νόβα είναι ο Αντόνιο Κάρλος Ζομπίμ (Antônio Carlos Jobim) και ο Ζοάο Ζιλμπέρτο (João Gilberto) ο οποίος υπήρξε από τους πιο ευρηματικούς συνθέτες του είδους. Ένα από τα πιο φημισμένα τραγούδια μπόσα νόβα είναι το «The Girl From Ipanema» το οποίο γράφτηκε το 1962 από τον Αντόνιο Κάρλος Ζομπίμ και στίχους στα πορτογαλικά από τον Βινίσιους ντε Μοράες (Vinicius de Moraes) και αργότερα στα Αγγλικά από τον Νόρμαν Γκίμπελ (Norman Gimbel).

## Δείτε επίσης

* Τροπικάλια
* Σάμπα

## Παραπομπές


Κατηγορία:Μουσικά είδη
Κατηγορία:Μουσική στη Βραζιλία
Αραράτ (αποσαφήνιση)

Ο όρος **Αραράτ** μπορεί να αναφέρεται σε:

## Γεωγραφία
*στο ψηλότερο βουνό της Τουρκίας: Αραράτ
*στην δευτερεύουσα κορυφή του: Μικρό Αραράτ
*Σε μια μικρή χώρα στο κέντρο της Αρμενίας μεταξύ του ποταμού Αράξου (σημερινού Αράς) και των λιμνών Βαν και Ουρουμίας. 
*Μία από τις επαρχίες του αρχαίου Βασιλείου της Αρμενίας.
*Στη σημερινή επαρχία της Αρμενίας: Επαρχία Αραράτ

## Ιστορία
* Στο αρχαίο Βασίλειο του Αραράτ
* Στο κουρδικό κράτος Δημοκρατία του Αραράτ

## Άλλα
*η αρμενική ποδοσφαιρική ομάδα Αραράτ Ερεβάν.
Ντερόν Ουίλιαμς

Ο **Ντερόν Ουίλιαμς** (πλήρες όνομα: Ντερόν Μάικλ Ουίλιαμς, *Deron Michael Williams*, 26 Ιουνίου 1984) είναι Αμερικανός καλαθοσφαιριστής, ο οποίος αγωνίζεται στους Ντάλας Μάβερικς, στο πρωτάθλημα του NBA.

## Βιογραφία
Γεννήθηκε στη Δυτική Βιρτζίνια των ΗΠΑ στις 26 Ιουνίου του 1984. Έχει ύψος 1,91 μέτρα και βάρος 95 κιλά. Επιλέχτηκε στην 3η θέση του ΝΒΑ Ντραφτ το 2005 από τους Γιούτα Τζαζ.

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Γιούτα Τζαζ
Κατηγορία:Καλαθοσφαιριστές Νιου Τζέρσεϊ Νετς
Κατηγορία:Καλαθοσφαιριστές Μπρούκλιν Νετς
Κατηγορία:Καλαθοσφαιριστές Μπεσίκτας
Κατηγορία:Καλαθοσφαιριστές Ντάλας Μάβερικς
Κατηγορία:Αμερικανοί Ολυμπιονίκες
Κατηγορία:Καλαθοσφαιριστές All-Star Game (NBA)
Κατηγορία:Καλαθοσφαιριστές στους Θερινούς Ολυμπιακούς Αγώνες 2012
Κατηγορία:Ολυμπιονίκες της καλαθοσφαίρισης
Κατηγορία:Καλαθοσφαιριστές Εθνικής Ηνωμένων Πολιτειών Αμερικής
Πτολεμαΐδα (Κυρηναϊκή)

Η **Πτολεμαΐδα** ήταν αρχαία ελληνική πόλη της Κυρήνης. Ίσως να ονομάστηκε προς τιμή του Πτολεμαίου Γ΄ Ευεργέτη. Οι Ρωμαίοι την ονόμαζαν *Τολμέτα*, και οι σημερινοί Λιβίοι την λένε *Τολμέιτα*.

## Ιστορική αναδρομή
Η πόλη ιδρύθηκε κατά πάσα πιθανότητα τον 7ο αιώνα π.Χ. και ήταν αποικία των κατοίκων της Βάρκης.

## Εξωτερικοί σύνδεσμοι

* Ptolemais - home page 
* Excavations - preliminary reports
* Ptolemais survey, Libya 
* Ptolemais City

Κατηγορία:Αρχαίες πόλεις της Λιβύης
Κατηγορία:Αρχαίες ελληνικές αποικίες στη Λιβύη
Κατηγορία:Εγκαταλελειμμένοι οικισμοί στη Λιβύη
Εδουάρδο Καπετίγιο

Ο **Εδουάρδο Καπετίγιο** (*Eduardo Capetillo Vázquez*, 13 Απριλίου 1970) είναι Μεξικανός ηθοποιός και τραγουδιστής. Γεννήθηκε στις 13 Απριλίου 1970 στην Πόλη του Μεξικού, Μεξικό.

## Εξωτερικοί σύνδεσμοι
* Βιογραφία στα Ισπανικά  στο esmas.com

Κατηγορία:Μεξικανοί τραγουδιστές
Κατηγορία:Μεξικανοί ηθοποιοί θεάτρου
Ντανιέλα Αλβαράδο

Η **Ντανιέλα Αλβαράδο** (ισπανικά: *Daniela Alvarado*) είναι Βενεζουελανή ηθοποιός, γεννημένη στις 23 Οκτωβρίου 1981, στο Καράκας, Βενεζουέλα

## Φιλμογραφία
### Σειρές Τηλεόρασης

### Ταινίες
*2008: **El Enemigo**
*2007: **Una Abuela virgen**
*2007: **13 segundos**
*2004: **Punto y raya**
*1997: **Salserín**
*1993: **La Isla de Los Tigritos** (TV)

## Παραπομπές


## Εξωτερικοί σύνδεσμοι

* Η Ντανιέλα Αλβαράδο στο IMDb
* ''Juana la virgen'' in Subtv (φινλανδικά)

Κατηγορία:Βενεζουελάνοι ηθοποιοί
Κοράιμα Τόρρες

Η **Κοράιμα Τόρρες** (ισπανικά: *Coraima Torres*) είναι Βενεζουελανή ηθοποιός, γεννημένη στις 16 Ιουνίου 1973, στην Βαλένσια, Βενεζουέλα

## Εξωτερικοί σύνδεσμοι
* Η Κοράιμα Τόρρες στο IMDb

Κατηγορία:Βενεζουελάνοι ηθοποιοί
Φερνάντο Καρρίγιο

Ο **Φερνάντο Καρρίγιο** (ισπανικά: *Fernando Carrillo*) είναι βενεζουελανός ηθοποιός, γεννημένος στις 6 Ιανουαρίου 1970, στο Καράκας, Βενεζουέλα.

## Εξωτερικοί σύνδεσμοι
* 
* Ο Φερνάντο Καρρίγιο στο IMDb

Κατηγορία:Βενεζουελάνοι ηθοποιοί
Κατηγορία:Βενεζουελάνοι τραγουδιστές
Έδγαρ Ραμίρες

Ο **Έδγαρ Ραμίρες** (*Édgar Ramírez*) ισπανική  προφορά ΔΦΑ: [ˈeðɣar raˈmiɾes] είναι βενεζουελανός ηθοποιός, γεννημένος στις 25 Μαρτίου 1977, στο Σαν Κριστόμπαλ, Βενεζουέλα.

## Φιλμογραφία

## Παραπομπές


## Εξωτερικοί σύνδεσμοι

*Ο Έδγαρ Ραμίρες στο IMDb
*Βραβεία για Έδγαρ Ραμίρες
*2010 Lumière Awards: nominations

Κατηγορία:Βενεζουελάνοι ηθοποιοί
Κλάουδια Μορένο

Η **Κλάουδια Μορένο** (*Claudia Moreno*) ισπανική  προφορά ΔΦΑ: [ˈklauðja moˈɾeno], γεννημένη στις 8 Νοεμβρίου 1977, στο Καράκας, Βενεζουέλα, είναι Βενεζουελανή κάτοχος τίτλου διαγωνισμού ομορφιάς. Ήταν η επίσημη αντιπρόσωπος της Βενεζουέλας στα καλλιστεία Μις Υφήλιος 2000, που πραγματοποιήθηκε στη Λευκωσία της Κύπρου στις 12 Μαΐου 2000. Κέρδισε τον τίτλο ως δεύτερη στον κόσμο. Είναι επίσης ηθοποιός και μοντέλο.

## Παραπομπές


## Εξωτερικοί σύνδεσμοι
*Η Κλάουδια Μορένο στο IMDb
*Miss Venezuela Official Website
*Miss Universe Official Website
*Φωτογραφίες της Κλάουδια Μορένο
*Η Κλάουδια Μορένο στη σαπουνόπερα Un Verano en Venecia (Φωτογραφία)

Κατηγορία:Βενεζουελάνοι ηθοποιοί
Κατηγορία:Βενεζουελάνοι μοντέλα
Γουιλφρίδο Βάργας

Ο **Γουιλφρίδο Βάργας** (*Wilfrido Vargas*) ισπανική  προφορά ΔΦΑ: [wilˈfɾiðo ˈβaɾɣas], είναι δομινικανός τραγουδιστής, γεννημένος στις 24 Απριλίου 1949 στην Αλταμίρα, Πουέρτο Πλάτα, Δομινικανή Δημοκρατία.

Είναι ένας τρομπετίστας και τραγουδιστής.

## Δεκαετία του '70
Ξεκίνησε την καριέρα του με το συγκρότημα "Wilfrido Vargas y sus Beduinos (Γουιλφρίδο Βάργας και Βεδουίνοι του) με την καταγραφή το πρώτο του άλμπουμ το 1972.

## Δεκαετία του '80
Κατά τη διάρκεια της δεκαετίας του '80 είχε διεθνή εμπορική επιτυχία με τραγούδια όπως: "El Barbarazo", "El Jardinero" ("Ο Κηπουρός"), "La Medicina" ("Το Φάρμακο"), and "El Loco y La Luna" ("Ο Τρελλός και το Φεγγάρι").

Ο Γουιλφρίδο έπαιξε στην ταινία του 1989 "Que viva el merengue y la lambada" 

## Δεκαετία του '90
Κέρδισε μια "Gaviota de Plata" (γλάρος του αργύρου) στο Παγκόσμιο φεστιβάλ τραγουδιού Βίνια ντελ Μαρ το 2005. Ήταν υποψήφιος για τα Βραβεία Γκράμι του 1991 στο Best Tropical Latin Performance για το άλμπουμ του Animation. Και το 1993 διακοσμήθηκε από το δομινικανό πρόεδρο Χοακίν Μπαλαγκέρ με το τάγμα του Χριστόφορου Κολόμβου στον βαθμό Ιππότης.

Για τη τηλενουβέλα *Bellisima* εκτέλεσε το τραγούδι "Amor Casual" ("περιστασιακή αγάπη") και εκτέλεσε επίσης το τραγούδι "Que Será" ("τι θα ήταν") για την ταινία του 1997 *[[Out to Sea]]*.

## Δεκαετία του 2000
Σήμερα ο Βάργας είναι ένας από τους πιο γνωστούς καλλιτέχνες στην Αμερική.

## Δισκογραφία

### Υποψηφιότητα για Γκράμι
* Best Tropical Latin Performance – *Animation* (1990)

## Πηγές


## Εξωτερικοί σύνδεσμοι
*Ο Γουιλφρίδο Βάργας στο billboard 
*Ο Γουιλφρίδο Βάργας στο Allmusic

Κατηγορία:Δομινικανοί τραγουδιστές
Άνχελα Καρράσκο

Η **Άνχελα Καρράσκο** (ισπανικά: *Ángela Carrasco*) είναι δομινικανή τραγουδίστρια, γεννημένη στις 23 Ιανουαρίου 1950, στο Μανσανίγιο, Μόντε Κρίστι, Δομινικανή Δημοκρατία. Η Καρράσκο ήταν μια από την ομάδα των λατιναμερικανικών ντιβών της δεκαετίας του 1970. Η ομάδα αυτή περιλαμβάνονται επίσης η Σουσάνα Χιμένες, η Τσαριτίν (Charytín), η Ίρις Τσακόν, η Γιολαντίτα Μόνχε, η Εδνίτα Νασάριο και η Ροθίο Ντούρκαλ.

Μετακόμισε στην Ισπανία από την εγγενή χώρα της. Στην Ισπανία απόλαυσε την επιτυχία. Θριάμβευσε με τραγούδια όπως ""Cariño Mio" ("Αγάπη Μου") και "Quererte a Ti" (σ'αγαπώ). Το "Quererte a Ti" ιδίως της έδωσε μεγάλη έκθεση της σε όλη τη Λατινική Αμερική, στις Ηνωμένες Πολιτείες και την Ευρώπη. Το Σινγκλ της "Boca Rosa" έφθασε στην κορυφή στο Billboard Hot Latin Tracks chart στα τέλη του 1988 και το σινγκλ "Lo quiero a morir" έγινε επίσης επιτυχία.

## Δισκογραφία
* *Festival de Benidorm*
* *Ángela Carrasco*
* *Amigo Mío, cuenta Conmigo*
* *Quererte a Tí*
* *Con Amor...'
* *Unidos*
* *La Dama del Caribe*
* *La Candela* (1989)
* *Boca Rosa* (1990)
* *Ese Hombre es...* (1990)
* *Piel Canela* (1992)
* *Una Producción de Juan Gabriel* (1996)
* *A Puro Dolor!*
* *Muy Personal''

## Πηγές


## Εξωτερικοί σύνδεσμοι
*Η Άνχελα Καρράσκο στο Allmusic
*Δισκογραφία της Άνχελα Καρράσκο στο La Rocola de Papá  

Κατηγορία:Δομινικανοί τραγουδιστές
Χουάν Λουίς Γκέρρα

Ο **Χουάν Λουίς Γκέρρα** (*Juan Luis Guerra*, 7 Ιουνίου 1957) είναι Δομινικανός τραγουδιστής.

Γεννήθηκε στις 7 Ιουνίου 1957 στο Σάντο Ντομίγκο, Δομινικανή Δημοκρατία.

## Δισκογραφία

## Singles
**Ως κύριος καλλιτέχνης**

## Πηγές


## Βιβλιογραφία
*

## Εξωτερικοί σύνδεσμοι

* Επίσημη ιστοσελίδα
* Ο Χουάν Λουίς Γκέρρα στο National Geographic World Music
* Χουάν Λουίς Γκέρρα στο IMDb

Κατηγορία:Δομινικανοί τραγουδιστές
Κατηγορία:Βραβευμένοι με Grammy
Ρικάρδο Μοντανέρ

Ο **Ρικάρδο Μοντανέρ** (*Héctor Eduardo Reglero Montaner*, 8 Σεπτεμβρίου 1957) είναι τραγουδιστής, με καταγωγή από την Αργεντινή και τη Βενεζουέλα.

Γεννήθηκε στις 8 Σεπτεμβρίου 1957 στο Μπουένος Άιρες, Αργεντινή. Έχει πουλήσει πάνω από 22 εκατομμύρια δίσκους παγκοσμίως.

## Δισκογραφία
* *Cada Día* (1983)
* *Ricardo Montaner* (1987)
* *Ricardo Montaner, Vol.2* (1988)
* *Un Toque de Misterio* (1990)
* *En el Último Lugar de Mundo* (1991)
* *Los Hijos del Sol* (1992)
* *Una Mañana y un Camino* (1994)
* *Viene del Alma* (1995)
* *Es Así* (1997)
* *Con la London Metropolitan Orchestra* (1999)
* *Sueño Repetido* (2001)
* *Suma* (2002)
* *Prohibido Olvidar* (2003)
* *Con la London Metropolitan Orchesta* (2004)
* *Todo y Nada* (2005)
* *Las Mejores Canciones del Mundo* (2007) - Τα καλύτερα τραγούδια του κόσμου
* *Las Mejores Canciones, Vol. 2* (2007)
* *Las Cosas Son Como Son* (2009)
* *Soy Feliz* (2010)
* *Viajero Frecuente* (2012)

## Εξωτερικοί σύνδεσμοι
* Ο Ρικάρδο Μοντανέρ στο IMDb
* Lyrics to all of Ricardo Montaner's songs 
* Official website
* Ricardo Montaner, Nuevos Álbums - Billboard En Español 

Κατηγορία:Βενεζουελάνοι τραγουδιστές
Κατηγορία:Αργεντινοί τραγουδιστές